kalixlouiis/myanmar-wikipedia-corpus huggingface dataset:
အာရှစိမ်းလန်းမှုဖွံ့ဖြိုးရေးဘဏ်သည် ငွေကြေးဆိုင်ရာဝန်ဆောင်မှုများ ဖြစ်သည့် ပြည်တွင်း ငွေလွှဲလုပ်ငန်း၊ ပြည်ပငွေလွှဲလုပ်ငန်း၊ ငွေလဲလှယ်မှု လုပ်ငန်း၊ ငွေစုဘဏ်လုပ်ငန်း၊ စာရင်းရှင်အပ်ငွေ၊ စာရင်းသေအပ်ငွေ၊ ငွေချေးလုပ်ငန်း၊ အငှားဝယ်စနစ်လုပ်ငန်း၊ ဘဏ်အာမခံလက်မှတ် ထုတ်ပေးခြင်း၊ အွန်လိုင်းပေါ်မှ ငွေပေးချေမှုများ၊ ကုန်သွယ်မှုဆိုင်ရာ ငွေကြေးထောက်ပံ့မှု အစရှိသည်တို့ကို ဝန်ဆောင်မှု ပေးလျက်ရှိသည်။
အာရှစိမ်းလန်းမှုဖွံ့ဖြိုးရေးဘဏ် သည် မြန်မာနိုင်ငံတော် ဗဟိုဘဏ်မှ ချမှတ်ထားသော စည်းမျဉ်း စည်းကမ်းများကို လိုက်နာ၍ ဘဏ်လုပ်ငန်းများကို ဆောင်ရွက်လျက်ရှိသည်။
ဝန်ဆောင်မှုများ အပ်နှံငွေ စာရင်းရှင် အပ်ငွေ – CURRENT ACCOUNT ငွေစုဘဏ် အပ်ငွေ – SAVINGS DEPOSIT ACCOUNT စာရင်းသေ အပ်ငွေ – FIXED DEPOSIT ACCOUNT ပြည်တွင်း ငွေလွှဲလုပ်ငန်း အရစ်ကျ အငှားဝယ် စနစ် ချေးငွေ အင်တာနက်မှ အခွန်အခများ ပေးဆောင်ခြင်း Online တွင် အရောင်းအဝယ်လုပ်ကြခြင်း Tele-Banking ဝန်ဆောင်မှု e-Banking System (Mobile Banking & Internet Banking) ကိုးကား ကဏ္ဍ:မြန်မာနိုင်ငံ၏ ဘဏ်များ။
အာရှဖွံ့ဖြိုးရေး ရင်းနှီးမြှုပ်နှံမှုဘဏ် (The Asian Infrastructure Investment Bank, AIIB) သည် တရုတ်နိုင်ငံမှ အဆိုပြု ဖွဲ့စည်းထားသည့် နိုင်ငံတကာ ငွေရေးကြေးရေး အဖွဲ့အစည်း တစ်ခုဖြစ်သည်။
နိုင်ငံပေါင်းစုံပါဝင်သည့် ယင်းဘဏ်၏ အဓိက ရည်မှန်းချက်မှာ အာရှ နိုင်ငံများရှိ အခြေခံ အဆောက်အအုံ တည်ဆောက်ရေး စီမံကိန်းများအတွက် ချေးငွေ ထောက်ပံ့ပေးရန် ဖြစ်သည်။
thumb|ရန်ကုန် သိမ်ဖြူလမ်းပေါ်က မြန်မာ့ရှေ့ဆောင်ဘဏ်ပုံ မြန်မာ့ရှေ့ဆောင်ဘဏ်သည် ၂၀၁၀ ခုနှစ် ဩဂုတ်လတွင် နိုင်ငံတော်မှ ခွင့်ပြုပေးခဲ့သော ပုဂ္ဂလိကဘဏ် (၄)ခု အနက်မှ တစ်ခုဖြစ်သည်။
ပိုင်ဆိုင်သူမှာ ထင်ရှားသော မြန်မာ့စီးပွားရေးလုပ်ငန်းရှင်တစ်ဦးဖြစ်သူ ဦးချစ်ခိုင်ဖြစ်ပြီးဧဒင်ဂရု စီးပွားရေးလုပ်ငန်းကို ပိုင်ဆိုင်သူဖြစ်သည်။
နေပြည်တော်ရုံးချုပ်မှာ အမှတ် (၁၀)၊ အဆင့်မြင့်ဈေး၊ ရာဇသင်္ဂဟလမ်း၊ ဥတ္တရသီရိမြို့နယ်၊ နေပြည်တော်တွင် တည်ရှိသည်။
၂၀၂၂ခုနှစ် ဧပြီလအထိ နောက်ဆုံးထုတ်ပြန်ချက်များအရ တစ်နိုင်ငံလုံးတွင် မြန်မာ့ရှေ့ဆောင်ဘဏ်သည် ဘဏ်ခွဲပေါင်း (၁၀၄)ခုအထိ ရှိလာခဲ့သည်။
၂၀၂၂ ခုနှစ် ဧပြီလ (၂၅ )ရက်နေ့တွင် ဘဏ်ဥက္ကဋ္ဌဖြစ်သူ ဦးချစ်ခိုင် အား ဘဏ်လုပ်ငန်းနှင့်မပတ်သတ်သော အခြားသောကိစ္စဖြင့် စစ်ကောင်စီက ထိန်းသိမ်းခဲ့ပြီးနောက် ၂၀၂၂ခုနှစ် ဧပြီလ(၂၇)ရက်တွင် ဘဏ်ဥက္ကဋ္ဌ အသစ် ပြောင်းလဲသွားပြီဖြစ်ကြောင်း မြန်မာနိုင်ငံတော်ဗဟိုဘဏ်က ထုတ်ဖော်ပြောဆိုခဲ့သည်။
မြန်မာ့ရှေ့ဆောင်ဘဏ်၏ ဘဏ်ဥက္ကဋ္ဌအသစ်ဖြစ်သူမှာ ဦးချစ်ခိုင်၏ ဇနီးဖြစ်သူ ဒေါ်ခင်စိုးဝေဖြစ်သည်။
မြန်မာနိုင်ငံတော်ဗဟိုဘဏ်က မြန်မာ့ရှေ့ဆောင်ဘဏ် ဥက္ကဋ္ဌ အပြောင်းအလဲသည် ဘဏ်လုပ်ငန်းအတွက် စိုးရိမ်စရာမရှိသော အပြောင်းအလဲဟု ပြောဆိုခဲ့သည်။
ကိုးကား ကဏ္ဍ:မြန်မာနိုင်ငံ၏ ဘဏ်များ။
Steam (သို့) မဟာဂိမ်းဈေးကွက်နှင့်ဂိမ်းအမြောက်မြားစုံစည်းရာ Steam ဆိုသည်မှာ နိုင်ငံတကာကျွမ်းကျင်အဆင့် ဂိမ်းရေးဆွဲသူများ ထုတ်လုပ်သောဂိမ်းများကို နေ့စဉ်နေ့ည အမြဲအဆက်မပြတ် အသစ်တင်ဆက်မှုများကို ပေးဆောင်နိုင်သောနေရာဖြစ်သည်။
Steam ဂိမ်းဈေးကွက်တွင် အခမဲ့ နှင့် ဝယ်ဆော့ရသောဂိမ်းဟု (၂) မျိုးရှိသည်။
ဂိမ်းအမြောက်အမြားကိုတစ်နေရာထဲတွင်ရနိုင်ခြင်း။
နေ့စဉ် (update) အသစ်မွမ်းမံမှုများပေးခြင်း။
မိမိ ဆော့သောဂိမ်းမှရရှိသောပစ္စည်းများ (Items) များကို ရောင်းနိုင်ခြင်း။
(Steam Wallet ရှိရန်လိုအပ်သည်။
) အကောင့်တစ်ခုဖန်တီးရန်လဲလိုသည် ရာသီအလိုက် လျှော့ဈေးများလဲရှိသည်။
Favicon ဆိုတာက ဝက်ဘ်ဆိုက်တွေ၊ ဘလော့ဂ်တွေမှာ address bar ရဲ့ဘယ်ဘက်ခြမ်းမှာပေါ်တဲ့ logo လေးပါပဲ။
CCNA (Cisco Certified Network Associate) သည် Cisco မှ အသိအမှတ်ပြုသော associate-level အောင်လက်မှတ် ဖြစ်သည်။
ထိုလက်မှတ်ကို ရရှိရန် Cisco မှတရားဝင် သတ်မှတ်ထားသော စာမေးပွဲ စင်တာများတွင် ဖြေဆိုအောင်မြင်ရန် လိုအပ်သည်။
ပြင်ပလင့် Cisco CCNA Paths and Concentrations ကျမ်းကိုး။
thumbnail|ဆယ်လမွန်ဘယ်ရီ (ငါးဥသီး) ငါးဥသီးသည် ရှမ်းပြည်နယ်တွင် အလေ့ကျပေါက်သည်။
လူစားနိုင်သော အသီးမျိုးဖြစ်ပြီး အရသာမှာ ချဉ်ပြုံးပြုံးရှိသည်။
NOC (Network Operations Center)နက်ဂ်​ဝေါ့ ​အော်ပ​ရေးရှင်း စင်တာ နက်​ဂ်​ဝေါ့ ​အော်ပ​ရေးရှင်း စင်တာ ( ​နောဂ့် ဟုလဲ အသံထွက်​ခေါ်ဆိုကြသည်)သည် ​နက်ဂ်​ဝေါ့ဟု​ခေါ်ဆို​သော ကွန်ယက်ချိတ်ဆက်မူ​​တွေကို စီမံခန့်ခွဲ ​သော​​နေရာ ဖြစ်သည်။
ဤ နက်ဂ်​​ဝေါ့​အော်ပ​ရေးရှင်း စင်တာမှ ​နေရာ​ဒေသ အများအပြားတွင် ဖြန့်ကြက် တည်​ဆောက်ထား​သော တယ်လီကွန်း ဆက်သွယ်​ရေးတာဝါတိုင်များ အင်တာနက်ကွန်ယက် ဖြန့်​ဝေ​ပေး​သော ဆိုက်များ၏ အ​ခြေအ​နေများ ကို​စောင့်ကြည့်ခြင်း ထိန်းချုပ်ခြင်း စီမံခန့်ခွဲခြင်းများ ကို ​ဆောင်ရွက်​ပေး​သောစင်တာဖြစ်သည်။
ပျူဖတ်စာသည် သီရိပျံချီ ဦးသာမြတ်ရေးသားသော စာအုပ်တစ်အုပ် ဖြစ်သည်။
ပျူအက္ခရာ (သို့) ပျူစာကို ဖတ်ရှုနိုင်စေရန် ထိုအက္ခရာစကားလုံးများကို ဖော်ထုတ်တင်ပြထားသည်။
၁၉၆၃ တွင် စတင် ပုံနှိပ်ခဲ့၍ ၂၀၁၁ တွင် ဒုတိယအကြိမ် ဖြန့်ချိခဲ့သည်။
ဗျည်း၊ သရကဲ့သို့သော ဘာသာဗေဒဆိုင်ရာ အကြောင်းအရာများ ပါဝင်သည့်အပြင် ပျူစာဥပမာများ၊ ခေတ်ကာလနှင့် တည်နေရာအချို့တိုမှ ပျူစာ၊ ကျောက်စာများလည်း ပဖော်ပြထားကာ ဓာတ်ပုံများကိုလည်း ထည့်သွင်းထားသည်။
ကျမ်းပြုစုခြင်း ဦးသာမြတ်သည် ပျူဖတ်စာကို မရေးသားမီ အိန္ဒိယနှင် အာရှ အရှေ့တောင်ပိုင်းကျောက်စာများကို လေ့လာဆည်းပူးခဲ့သည်။
ပျူစာကို ကောင်းစွာဖတ်နိုင်ရန်နှင့် အနက်အဓိပ္ပာယ် ငုပ်နေသော ပျူစကားလုံး ၃၂ လုံးကို ဖော်ထုတ်ရသည့်အတွက် ဆယ်နှစ်ခန့် အချိန်ကုန်ခဲ့သည်။
ထုတ်ဝေမှု ပထမအကြိမ် ၁၉၆၃ ခုနှစ်တွင် ပျူဖတ်စာကို ပထမဆုံးအကြိမ် ပုံနှိပ်ခဲ့သည်။
အမျိုးသားပုံနှိပ်တိုက်က ပုံနှိပ်ခြင်းဖြစ်ပြီး ပုံနှိပ်တိုက်ပိုင်ရှင်မှာ ဦးသာမြတ်၏ မိတ်ဆွေ ဦးလှဒင်ဖြစ်သည်။
ပုံနှိပ်ရာ၌ ဘလောက်ဖိုးငွေများစွာကုန်ကျခဲ့သည်။
ဦးသာမြတ်၏သား မောင်စိုးဝင်းနှင့် တူမများဖြစ်သော မနီထွေး၊မခင်ဝင်းမူ(ယခု ဦးစိုးဝင်း၊ဒေါ်နီထွေး၊ဒေါ်ခင်ဝင်းမူ)တို့က ပျူစာကို ရေးနိုင်ဖတ်နိုင်အောင်သင်ကြားခဲ့ကြသည်။
သင်ပြီးမှသာ ဦးသာမြတ် ခဲတံဖြင့်ရေးထားသော ကျောက်စာများကို ပုံဆွဲမင်ဖြင့် ထပ်ပေးခဲ့ကြခြင်းဖြစ်သည်။
ကျေးဇူးတင်လွှာတွင် ဦးသာမြတ်က ဒီဇိုင်း ပုံဆွဲဆရာ ကိုသောင်းလှနှင့် စာစီစာဖတ်ဆရာများကို ကျေးဇူးတင်ကြောင်း မှတ်တမ်းတင်ထားသည်။
ပျူဖတ်စာ ဒုတိယအကြိမ် ပုံနှိပ်ခြင်း စာမျက်နှာ (ည) ဒုတိယအကြိမ် ပျူဖတ်စာသည် ၂၀၁၁ ခုနှစ် ဒီဇင်ဘာလတွင် ဒုတိယအကြိမ် ထွက်ရှိလာသည်။
ကံ့ကော်ဝတ်ရည်စာပေမှ ထုတ်ဝေခြင်းဖြစ်ပြီး ထုတ်ဝေသူမှာ သမိုင်းသုတေသီ ဘုန်းတင့်ကျော်ဖြစ်သည်။
နေလရောင် ပုံနှိပ်တိုက်က မျက်နှာဖုံးကိုပုံနှိပ်၍ အတွင်းစာမျက်နှာများကို စွယ်တော်ပုံနှိပ်တိုက်က ပုံနှိပ်သည်။
မျက်နှာဖုံးဒီဇိုင်းမှာ သော်သိင်္ဂါဖြစ်သည်။
ပါဝင်သောအကြောင်းအရာ ပါဝင်သော အကြောင်းအရာများကို ဗျည်း သရ ဂဏန်း ဗျည်းနှင့်သရတွဲပုံ ပျူစာဥပမာများ ရေးသားချက်ဟူ၍ အကြမ်းအားဖြင့် ခွဲခြားနိုင်သည်။
ပျူစာဥပမာများတွင် ရှိပြီးသား ပျူစာများကို ဘာသာပြန်ပြသည်။
ရေးသားချက်ဟု ဆိုရာ၌ မင်္ဂလသုတ်နှင် ကမ္မဝါစာကို ဦးသာမြတ်က ပျူလိုရေးပြထားသည်။
မာတိကာ ဗျည်းနှင့် သရတွဲပုံများ အက္ခရာပုံစံ အမျိုးမျိုး သံယုဂ်အက္ခရာများ ဟန်လင်းပျူ သရေခေတ္တရာပျူ ဂုပ္တခေတ်ပျူ (မှော်ဇာ အနီးတစ်ဝိုက် တူးဖော်ရှိသော ပျူစာများ) ပျူစာကို ရောမအက္ခရာနှင့် အသံထွက်ပုံ မှော်ဇာဘုရားကြီးကုန်း-ပျူစာများ ပုဂံ မြစေတီကျောက်စာ (က)မျက်နှာ (ပျူ-မြန်မာ အက္ခရာ ဖလှယ်ပုံများ) ပုဂံ မြစေတီကျောက်စာ (ခ)မျက်နှာ(ပျူ-မြန်မာ အက္ခရာ ဖလှယ်ပုံများ) ပုဂံ ရွှေဆံတော်ဘုရားပျူစာ နောက်ဆက်တွဲ (ပျူကမ္မဝါ ပျူဂဏန်းနှင့် ပျူမင်္ဂလသုတ်များ) ဓာတ်ပုံများ ရိုးရိုးဓာတ်ပုံ = ၆ပုံ ကျောက်စာမင်ကူး မိုင်းကိုင်စက္ကူ=၆ပုံ အမျိုးအစားမဖော်ပြ စက္ကူ = ၁ပုံ လက်ရေး = ၈ပုံ ပျူစာကိုလက်ရေးဖြင့်ရေးပြသည်။
ထိုလက်ရေးစာကို ဓာတ်ပုံပြန်ရိုက်ခြင်း ကျောက်စာကို မင်ကူးသည်။
သုံးသောစာရွက်မှာ မိုင်းကိုင်စက္ကူဖြစ်သည်။
ထိုစာရွက်ကို ဓာတ်ပုံပြန်ရိုက်ခြင်း) ဘာသာစကား အမှာစာကို မြန်မာလိုရေးသည်။
ပျူစာကို ဘာသာပြန်ရာ၌ ပျူဘုရားစာများကို ယနေ့ခေတ် အက္ခရာဖြင့် ရေးပြသည်။
ထိုရေးသားချက်၏အဓိပ္ပာယ်ကို မြန်မာအက္ခရာ၊ အင်္ဂလိပ်အက္ခရာများဖြင့် ရေးပြသည်။
အချို့စာမျက်နှာများတွင် ပျူစာကို ရောမအက္ခရာနှင့် အသံထွက်ပုံကိုပါ ရေးပြထားသည်။
ရည်ညွှန်းကိုးကားမှုများ စုဆောင်းထားသည့် ပျူစာတို့အနက် 'သံတွဲပျူ'ဟု တွေ့ရသည်မှာလည်း အသစ်စက်စက် တွေ့ရှိချက် ဖြစ်သောကြောင့် အံ့ဩရသည်ဟု ဒေါက်တာသန်းထွန်းက ချီးကျူးပြောဆိုခဲ့ကာ ၎င်း၏ပျူတွေဘယ်ပျောက်သွားလဲ စာအုပ် ပထမအကြိမ်ထုတ်ဝေခြင်း စာမျက်နှာ ၁၂၀ ပါ ပျူစာသည် ပျူဖတ်စာ ဒုတိယအကြိမ် ထုတ်ဝေခြင်း စာမျက်နှာ (၇၈) သံတွဲပျူကို ကိုးကားထားသည်။
အခြားအချက်အလက်များ ဦးသာမြတ်သည် ပျူဖတ်စာကို လက်ရေးမူအဖြစ် ရှစ်နှစ်ခန့် သိမ်းထားခဲ့သည်။
ပျူဖတ်စာ စာမျက်နှာ(ဆ) ဦးသာမြတ်၏စကားပျိုး ပျူဖတ်စာ (ပထမအကြိမ်ပုံနှိပ်ခြင်း)သည် ၁၉၇၂ ခုနှစ် မြန်မာအက္ခရာထုပ္ပတ် မထွက်ရှိခင် ၉ နှစ်ခန့်တွင် ထွက်ရှိလာသည်။
မြန်မာအက္ခရာနှင့် ဂဏန်းသင်္ချာထုပ္ပတ် ပုံနှိပ်မှတ်တမ်း ပျူဖတ်စာကို ဒုတိယအကြိမ်ထုတ်ဝေရာတွင် အုပ်ရေ ၅၀၀ သာ ထုတ်ဝေနိုင်ခဲ့သည်။
ပျူဖတ်စာ ဒုတိယအကြိမ်ထုတ် ပုံနှိပ်မှတ်တမ်း စာကိုး ဦးသာမြတ် myanmar bookshop ကံ့ကော်ဝတ်ရည် myanmar bookshop ဆက်လက်ဖတ်ရှုရန် သာမြတ်၊ ဦး ပြင်ပလင့်ခ်များ Yan Win (Taung Da Gar) – Burmese Buddhism since Pyu Era ပျူဖတ်စာပထမအကြိမ်ထုတ် Category:မြန်မာ စာအုပ်များ။
ရေခဲဖား() ဆိုသူသည် ဂိမ်းဒီဇိုင်နာတစ်ဦးဖြစ်သည်။
နာမည်ကျော် ဂိမ်းတစ်ခုဖြစ်သည့် Warcraft III မှ စိတ်ကြိုက်မြေပုံတစ်ခု ဖြစ်သော Defense of the Ancients ကို ဖန်တီးသူလည်းဖြစ်သည်။
ကျမ်းကိုး ပြင်ပလင့်ခ်များ DotA တရားဝင် စာမျက်နှာ Dota 2 တရားဝင် ဘလော့ခ် Category:ဗွီဒီယိုဂိမ်း ဒီဇိုင်နာများ။
Sum 41 (ဆမ် ၄၁) သည် ကနေဒါ အခြေစိုက် ရော့ခ်တီးဝိုင်း အဖွဲ့ဖြစ်သည်။
အဖွဲ့စတင်တည်ထောင်သည့် ၁၉၉၆ မှ ၂၀၁၄ ထိ Deryck Whibley (ပင်တိုင်အဆိုတော်၊ ရသမ်ဂီတာသမား)၊ Tom Thacker (လိဒ်ဂီတာသမား၊ နောက်ခံဟာမိုနီ) နှင့် Jason McCaslin (ဘေ့စ်ဂီတာသမား၊ နောက်ခံဟာမိုနီ) အတူပူးတွဲတည်ထောင်ခဲ့သည်။
ကဏ္ဍ:ကနေဒါ အမျိုးသား အဆိုတော်များ။
right|ဩစတြေးလေးရှား အိုရှန်းနီးယား၏ ဒေသများ။
နယူးဇီလန်သည် ဩစတြေးလေးရှားနှင့် ပိုလီနီးရှား နှစ်ဖက်လုံးတွင် ပါဝင်သည်ဟု ဆိုနိုင်သည်။
ဩစတြေးလေးရှား () သည် အိုရှန်းနီးယား ရှိ ဒေသတစ်ခုဖြစ်သည်။
ဩစတြေးလျနိုင်ငံ၊ နယူးဇီလန်နိုင်ငံ၊ နယူးဂီနီကျွန်း နှင့် ယင်းအနားရှိ ပစိဖိတ်သမုဒ္ဒရာတွင်းရှိ ကျွန်းအချို့ပါဝင်သည်။
လိဒ်ဂစ်တာကို တစ်နည်းအားဖြင့် ဆောလစ်ဂစ်တာ(Solid Guitar) ဟုလည်း ခေါ်ဆိုနိုင်သည်။
လိဒ်ဂစ်တာကို လျှပ်စစ်ဂစ်တာ (Electric Guitar) ဟုလည်း လူသိများသည်။
ဂစ်တာအသံချဲစက်နှင့်သာ တီးခတ်ရန် ပုံစံထုတ်လုပ်ထားသည့်အတွက် အသံအရည်အသွေးသည် ပစ်ကပ်ပေါ်တွင်သာ မူတည်သည်။
ကြိမ်နှုန်းတုံ့ပြန်မှုမှာ လက်ပေါက်ပြား၊ ကိုယ်တည်နှင့် ပစ်ကပ်အထားအသိုပေါ် မူတည်သည်။
လိဒ်ဂစ်တာများသည် ဆီမီ-အခူးစတစ်ဂစ်တာများအား တီးခတ်ရာတွင် လွယ်ကူပြီးသက်သောင့်သက်သာ ရှိစေရန် ထုတ်လုပ်ထားသည့်အပြင် ကြိုးအထူအပါးမှာလည်း စိတ်ကြိုက်ရွေးချယ်တပ်ဆင်နိုင်ခြင်းကြောင့် ခေတ်ပေါ်ဂစ်တာသမားတွေအားလုံးက နှစ်သက်စွာအသုံးပြုကြသည်။
ဂစ်တာ ကိုပေါက် (Ko Pauk) နာမည်ကြီးလိဒ်ဂစ်တာတံဆိပ်များ ဂစ်ဘဆင် ဖဲန်ဒါ အိုင်ဘားနက်ဇ် ယာမဟာ လိတ်ဝု တို့သည် ပြည်တွင်းသာမက ကမ္ဘာအနှံ့တွင်လည်း နာမည်ကြီးကြသည်။
thumb|Nikko အမှတ်တံဆိပ် Mechanical metronome နရီချိန်စက် () ဆိုသည်မှာ စည်းချက်ထုတ်ပေးသည့် ကိရိယာကို ခေါ်ဆိုခြင်းဖြစ်သည်။
ရှေးရိုးအတိုင်း သံပတ်ပေးရသော မက်ထရိုနုမ်းအပြင် ခေတ်မီ ဒစ်ဂျစ်တယ်အီလက်ထရောနစ် နည်းပညာဖြင့်ပြုလုပ်ထားသော မက်ထရိုနုမ်းများလည်းရှိသည်။
ယင်းကိရိယာများသည် စည်းချက် အပျော့အပြင်း အနှေးအမြန် အမျိုးမျိုးကို ထုတ်ပေးနိုင်သည်။
Boss Dr Beat အမျိုးအစားတွင် လူ၏အသံနှင့်ပါ စည်းချက်ခေါ်ပေးနိုင်သည့်အပြင် Drumstand များ၌လည်း တပ်ဆင်နိုင်သည်။
အပြည်ပြည်ဆိုင်ရာ ဂီတသင်္ကေတများတွင် မက်ထရိုနုမ်းကို အတိုအကောက်အနေဖြင့် m.m (သို့) bpm (Beat Per Minute) ဟု ပြလေ့ရှိသည်။
အသံဖမ်းစတူဒီယိုများတွင် တစ်တောက် ဟုလည်း ခေါ်ဆိုကြသည်။
bpm Beat Per Minute ၇၅-၁၀၀ ၇၅-၁၆၀ ၉၀-၁၃၀ ၉၀-၁၈၀ Category:၁၈၁၅။
ကန်းထရီးဂီတ (Country music) (သို့) ကန်းထွီး အဲန် ဝက်(စ်)တဲန် (Country And Western) ဂီတ သည် ၁၉၂၀ အစောပိုင်းများတွင် အမေရိကန်တောင်ပိုင်း အက်ပလေချီးယာသား လူဖြူများ၏ ကျေးလက်ဂီတမှတဆင့် ပြန့်ပွားလာခြင်း ဖြစ်သည်။
Western swing, honky-tonk, bluegrass, rockabilly နှင့် new country စသည့်စတိုင်များ ပေါင်းစပ်ထားသော ကန်းထရီးဂီတသည် နောက်ပိုင်းတွင် ရမ်သမ်အဲန်ဘလူစ်၊ ရော့ခ် (R&B, Rock) ဂီတများ ရောနှောလာခဲ့သည်။
၁၉၄၀ ခုနှစ် နောက်ပိုင်းတွင် ယခင်ရှိနှင့်ပြီးသော ဟီးလီဘီလီဂီတ (hillbilly music) အမျိုးအစားထက် ကန်းထရီးဂီတက ပိုမိုကျော်ကြားလာခဲ့သည်။
Country ဂီတသည် အမေရိကန်၏ ကျော်ကြားသော ဂီတအမျိုးအစားတစ်ခုဖြစ်ပြီး ၁၉၂၀တွင် Southern United States မှ စတင်ခဲ့သည်။
ဤအမျိုးအစားသည် United States မှ အမျိုးအစားများ ဖြစ်သော folk, blues နှင့် western ဂီတမှ အခြေခံထားသည်။
country ဂီတသည် ballads နှင့် အကသီချင်းများနှင့် လိုက်ဖက်ပြီး ကြိုးတပ်တူရိယာများဖြစ်သော banjo, electric နှင့် အကူးစတစ်ဂီတာ၊ dobros နှင့် fiddles များဖြင့် ရိုးရှင်းသော စည်းဝါးများနှင့် တည်ဆောက်ထားသည်။
country ဂီတဟူသော ဝေါဟာရသည် ၁၉၄၀ အစောပိုင်း hillbilly ဂီတကို ဦးစားပေးရာမှ ကျော်ကြားလာခဲ့သည်။
အနောက်တိုင်းတေးဂီတတွင် အကျုံးဝင်ပြီး ၂၀ ရာစုအလယ်တွင် hillbilly ဂီတနှင့် တူညီသော ဇစ်မြစ်မှ ပြိုင်လျက်ပါဝင်သည်။
country ဂီတဝေါဟာရကို ယနေ့ခေတ်ပုံစံနှင့် မျိုးခွဲများကို ဖော်ပြရာ၌ အသုံးပြုသည်။
၂၀၀၉ခုနှစ်တွင် country ဂီတသည် ရေဒီယိုမှ လွှင့်တင်သော အများဆုံးနားထောင်သော ဂီတအမျိုးအစားဖြစ်လာခဲ့သည်။
Country ဂီတ၏မျိုးဆက်များ upright|Vernon Dalhart was the first country star to have a major hit record Country ဂီတသည် အမေရိကတောင်ပိုင်းသို့ ဥရောပတစ်ဝိုက်မှ ဂီတနှင့် တူရိယာများကို ယူဆောင်လာခဲ့သည်မှာ နှစ်ပေါင်း၃၀၀ခန့် ရှိပြီးဖြစ်သည်။
country ဂီတကို တောင်ပိုင်း၏ထူးခြား ဆန်းကျယ်သောအသွင်ဟု မိတ်ဆက်ခဲ့သည်။
ပထမဆုံးမျိုးဆက်သည် ၁၉၂၀တွင် Altanta ဂီတဖြစ် ရပ်ထဲတွင် တီးခတ်ခဲ့သော အစောဆုံးအနုပညာရှင်မှတ်တမ်းကို ဖြန့်ဖြူးရာမှ ပေါက်ထွက်လာခဲ့သည်။
၁၉၂၃တွင် Fiddlin’s John Carson က hillbilly ဂီတကို Okeh Records တွင် စတင်မှတ်တမ်းတင်ခဲ့သည်။
Columbia Records (Samantha Bumgarner) ၁၉၂၄ နှင့် RCA Victor Records ၁၉၂၇ (Carter Famil yနှင့် Jimmie Rodgers) တို့လည်း ပါဝင်ခဲ့သည်။
Cliff Carlisle အပါအဝင် hibilly ဂီတပညာရှင်များသည် ၁၉၅၀တွင် blues သီချင်းများကို မှတ်တမ်းတင်ခဲ့သည်။
ဒုတိယမျိုးဆက်(၁၉၃၀-၁၉၄၀) သည် ရေဒီယိုမှ စတင်၍ ကျော်ကြားလာခဲ့သည်။
တောင်ပိုင်း၊ ချီကာဂိုမြောက်ပိုင်းနှင့် ကယ်လီဖိုးနီးယားအနောက်ပိုင်းတွင် barn dance ပြပွဲများနှင့်အတူ country ဂီတစတင်လာခဲ့သည်။
၁၉၃၀နှင့် ၁၉၄၀ အတောအတွင်းတွင် cowboy သီချင်းများသို့ အနောက်ပိုင်း ဂီတ Hollywood ရုပ်ရှင်များနှင့်အတူ ကျော်ကြားလာခဲ့သည်။
Bob Willy သည် country ဂီတသမားတစ်ဦးဖြစ်ပြီး hot string တီးဝိုင်း၏ ခေါင်းဆောင်အဖြစ် ကျော်ကြားလာခဲ့သည်။
အနောက်တိုင်း Hollywood တွင်လည်း ပါဝင်ခဲ့သည်။
သူသည် country နှင့် jazz တို့ကို ရောနှောခဲ့ပြီး hall ဂီတဖြင့် စတင်ခဲ့ပြီး Western Swing ဟု လူသီများလာခဲ့သည်။
Will သည် ၁၉၃၈တွင် တီးဝိုင်းတွင် electric guitar ကို ပေါင်းထည့်ခဲ့သည့် ပထမဆုံး country ဂီတပညာရှင်များတစ်ဦးဖြစ်သည်။
country ဂီတသမားများသည် ၁၉၃၉ တွင် Boogie ကိုမှတ်တမ်းတင်ခဲ့သည်။
တတိယမျိုးဆက်(၁၉၅၀-၁၉၆၀) သည် ဒုတိယကမ္ဘာစစ်အပြီးတွင် bluegrass ဟုသိကြသော တီးဝိုင်းနှင့်အတူ ပေါ်ထွက်လာခဲ့သည်။
Gospel ဂီတသည် လူကြိုက်များခဲ့သော country ဂီတနှင့် အတူကျန်ရစ်ခဲ့သည်။
အခြားပုံစံတစ်ခုမှာ guitar, bass, dobro (သို့) steel guitar drums တို့ဖြင့် ပုံစံမျိုးစုံဖြင့် ဖွဲ့စည်းထားသည်။
ထိုနောက် လူကြိုက်များလာခဲ့သည်။
အထူးသဖြင့် Texasနှင့် Oklahoma မှ လူဖြူဆင်းရဲသားများကြားထဲတွင်ဖြစ်သည်။
honky tonk ဟု လူသိများလာခဲ့သည်။
Western Swing နှင့် ranchera ဂီတ(မက်ဆီကို) တို့မှ အခြေခံခဲ့သည်။
အထူးသဖြင့် ၁၉၅၀တွင် Western Swing, Country Boogie နှင့် Honky Tonk တို့ကို ရောနှော၍ country တီးဝိုင်းများတီးခတ်ခဲ့သည်။
Rockabilly သည် ၁၉၅၀ နှင့် ၁၉၅၆မှ country ဝါသနာရှင်များ country ဂီတထဲတွင် ကျော်ကြားလာခဲ့သည်။
၁၉၅၀အလယ်တွင် စတင်ခဲ့ပြီး ၁၉၆၀အစောပိုင်းတွင် ထိပ်ဆုံးသို့ရောက်ရှိခဲ့သည်။
Nashville sound သည် Nashville, Tennessee မှ ဂီတစက်မှုဇုံထဲတွင်လည်ပတ်လာခဲ့သည်။
၁၉၆၀နောက်ပိုင်းတွင် အမေရိကန်ဂီတမှ ကွဲပြားသောအမျိုးအစားများထွက်ရှိလာခဲ့သည်။
ထိုအချိန်တွင် Nashville ဂီတထုတ်လုပ်မှုတွင် စိတ်ဝင်စားမှုနည်းလာခဲ့ပြီး country rock ပေါ်ထွက်လာခဲ့သည်။
စတုတ္ထမြောက်မျိုးဆက်( ၁၉၇၀-၁၉၈၀) သည် Bakersfield sound မှ outlaw country နှင့် country politan ကို အခြေခံသော country pop နှင့် folk ဂီတနှင့် Soft rock တို့ပါဝင်သည်။
၁၉၇၂ နှင့် ၁၉၅၅ကြားမှ အဆိုတော်နှင့်ဂီတသမား John Denver သည် country နှင့် folk-rock ဂီတပုံစံများရောစပ်ထားသော များပြားသော အောင်မြင်သောသီချင်းများကို ဖြန့်ချိခဲ့သည်။
၁၉၈၀အစောပိုင်းတွင် country အနုပညာရှင်များ pop သီချင်းစာရင်းတွင် ပါဝင်ခဲ့သည်။
၁၉၈၀တွင် neocountry disco ဂီတပုံစံသည် လူကြိုက်များလာခဲ့သည်။
၁၉၈၀အလယ်တွင် အနုပညာရှင်များစုစည်းထားသော အုပ်စုများသည် country-pop ကို ငြင်းပယ်ခဲ့ကြသည်။
ပဉ္စမမြောက်မျိုးဆက်သည်(၁၉၉၀)တွင် Garth Brooks နှင့် Alan Jackson တို့ကြောင့် ကမ္ဘာတစ်ဝန်းတွင် ထူးခြားလာခဲ့သည်။
Dixie Chicks သည် ၁၉၉၀ နှင့် ၂၀၀၀ အစောပိုင်းတွင် အကျော်ကြာဆုံးတီးဝိုင်းများမှ တစ်ခုဖြစ်လာခဲ့သည်။
ဆဋ္ဌမမြောက်မျိုးဆက်(၂၀၀၀)သည် country အဆိုရှင် Carrie Underwood နှင့်အတူ သာဓကဖြစ်လာခဲ့သည်။
၂၀၀၀ နောက်ပိုင်းနှင့် ၂၀၁၀ အစောပိုင်းတွင် country ထဲတွင် rock ဂီတ လွှမ်းမိုးလာခဲ့ပြီး Jason and the Scorchers တို့သည် punk နှင့် country ကို ပေါင်းစပ်ခဲ့သည်။
၁၉၈၀တွင် the Long Ryders တီးဝိုင်းနှင့်အတူ cowpunk ဖြစ်ရပ်ဖြစ်ပေါ်လာခဲ့သည်။
Hip Hop သည် country rap ပေါ်ပေါက်လာမှုနှင့်အတူ country ဂီတထဲတွင် အမှတ်တရဖြစ်လာခဲ့သည်။
အရောင်းရဆုံး country သီချင်းများထဲတွင် country pop အမျိုးအစားလည်း ပါဝင်လာခဲ့သည်။
Lady Antebellum, Florida Georgia Line နှင့် Taylor Swift တို့အပါအဝင်ဖြစ်သည်။
အလင်္ကာကျော်စွာ စောင်းပညာရှင် ဆရာညိန်း ခေတ်သစ် စောင်းပညာရှင် ဆရာညိန်းသည် ပြည်ခရိုင်၊ ပေါက်ခေါင်းမြို့နေ ပန်းထိမ်ဆရာကြီး အမှုခင်(ခေါ်)ဦးခင် နှင့် ဒေါ်မိမိ တို့မှ ၁၂၄၀ ပြည့်နှစ်တွင် ဖွားမြင်သည့် သားဦးရတနာဖြစ်သည်။
အစ္စလာမ်ဘွဲ့အမည်မှာ အဗ်ဒူလ် ကရင်မ် ဖြစ်သည်။
ဖခင်ကြီး အမူခင်သည် ပန်းထိမ်လုပ်ငန်းဖြင့် အသက်မွေး ဝမ်းကျောင်းပြုသော်လည်း စောင်းပညာကို ထူးချွန်စွာ တတ်မြောက်သူ ဖြစ်သည်။
မင်းညီမင်းသားများအား စောင်းပညာကို သင်ကြားပေးသဖြင့် ဆုတော်လာဘ်တော်များ မကြာခဏ ချီးမြှင့်ခံရသည်။
အမူခင်သည် ပန်းထိမ်လုပ်ငန်း နားသည့်အချိန်များတွင် စောင်းကို တီးခတ်ပျော်မွေ့နေလေ့ရှိသည်။
၇-နှစ်သားအရွယ်တွင် ဆရာညိန်းသည် ဖခင်၏စောင်းကို ယူတီးလေ့ရှိသဖြင့် ဖခင်ကြီးက သားငယ်မမီနိုင်သော ခပ်မြင့်မြင့် တစ်နေရာတွင်စောင်းကိုတင် ထားရသည်။
ဆရာညိန်းသည် ဖခင်ကြီး လစ်သည်နှင့် ကုလားထိုင်ပေါ်တွင် ခုံဆင့်ပြီး စောင်းကို ရအောင်ယူကာ တီးခတ်လေ့ရှိသည်။
ဆရာညိန်း၏ စောင်းဝါသနာ ထက်သန်မှုကို ဖခင်ကြီး သိရှိသည့် အခါ မိမိတပည့်များ စောင်းပညာ လာရောက် ဆည်းပူးချိန်တွင် သားငယ်ကို အနားတွင်ထိုင်၍ ပညာယူစေသည်။
စိတ်ဓာတ်ပြင်းပြသော ဆရာညိန်းသည် ဖခင်ထံမှ စောင်းပညာ အမွေကို စနစ်တကျ ခံယူနိုင်ခဲ့သည်။
ဆရာညိန်းသည် နိုင်ငံကျော်ဇာတ်မင်းသားကြီး ဦးဖိုးစိန်နှင့် ဦးစိန်ကတုံးတို့၏ ဇာတ်သဘင်များကိုလည်း မပြတ်ကြည့်ရှုသည်။
အပြော အဆို၊ အငို၊ အချီအချ၊ ကနည်းကဟန် ကကွက်၊ ဆိုင်းချက်စည်းဝါး တို့ကို လေ့လာသည်။
ဆိုင်းစုံ၊ ပတ္တလား၊ နှဲ၊ ပလွေ၊ မောင်း၊ ဆိုင်းပါ မကျန် တီးပုံတီးနည်းများကို အထူးစိတ်ဝင်စားစွာ မှတ်သားသည်။
မကြာမီ ဆရာညိန်းသည် သီချင်းကြီး၊ သီချင်းခံ၊ ဘွဲ့၊ ဘောလယ်၊ ဒွေးချိုး၊ လေးချိုး၊ တေးထပ်၊ ယိုးဒယားတို့ကိုပါ သံနေသံထား ဆီလျော် ခံ့ညားအောင် ရေးစပ်နိုင်သည်အထိ ကျွမ်းကျင်လာသည်။
မိဘများက ရန်ကုန်မြို့သို့ ပြောင်းရွှေ့လာသောအခါ ဆရာညိန်းသည် ရန်ကုန်ရှိ ဂီတပညာရှင်ကြီး များထံမှ ဆက်လက်လေ့လာ ဆည်းပူးသည်။
အခြေခံ ခိုင်မာအောင် ကြိုးပမ်းသည်။
ဆရာညိန်း၏ အားထုတ်မှု၊ စောင်းပညာ ကျွမ်းကျင်မှုသတင်းသည် နယ်များသို့ ပျံ့နှံ့သွားသည်။
ဆရာညိန်းသည် ရှင်ပြုနားသ၊ ထိမ်းမြားမင်္ဂလာ၊ ပွဲနေပွဲထိုင်၊ ဂုဏ်ပြု ဧည့်ခံပွဲများပါမကျန် လက်ခံတီးရသည်။
ဆရာညိန်း၏ ပညာဂုဏ် တစ်ဟုန်ထိုး ကျော်ကြားသွားသည်။
ဆရာညိန်းသည် နိုင်ငံခြားမှလာသည့် ဂီတာကို မြန်မာတီးဟန်ဖြင့် တီးနိုင်စေရန် သံမှန်ကို လေးပေါက်ကြိုးဖြင့် ပြောင်းကာ မြန်မာဟန်ဖြင့် စတင်တီထွင်သူ ဖြစ်သည်။
ထို့ကြောင့် ရကန် ဦးတင်သည် မန္တလေးနှင့် သီပေါတွင် ဆရာညိန်းထံမှရသည့် ဂီတာကြိုး ညှိနည်းဖြင့် မြန်မာ သီချင်းကြီးများကို တီးနိုင် စွမ်းပြနိုင်ခဲ့သည်။
ဂီတာစိမ်းမောင်မှာ နောက်မှ ရကန် ဦးတင်ထံမှ ပညာရခဲ့သည်ဟု သိရသည်။
မြန်မာနိုင်ငံ ရှေးတယောထိုးနည်းမှ အနောက်နိုင်ငံ တယောပြားကို ထိုးနည်းအဖြစ် တီထွင်သူမှာလည်း ဆရာညိန်းပင်ဖြစ်သည်။
ဆရာညိန်းသည် စောင်းကြိုး ၁၃ ကြိုးမှ ၁၅ ကြိုးထိ တီထွင်သူဖြစ်သည်ဟု ဆရာ ဦးအောင်သန်းကဆိုသည်။
၁၄ ကြိုးကို ပုလဲသံစဉ် ညှိ၍ မည်သည့်သီချင်းကိုမဆို ပုလဲသံစဉ်ဖြင့်ရအောင် တီးနိုင်သဖြင့် ပုလဲဝိဇ္ဖာ ဆရာညိန်း ဟုလည်းတွင်သည်။
ဆရာညိန်းသည် တူတော်သူ မောင်အေး(အလင်္ကာကျော်စွာ ရွှေပြည်အေး) တို့နှင့်အတူ သီပေါသို့ ရောက်ခဲ့သည်။
သီပေါ ဟော်နန်းတွင် စောင်းတီးလက်စွမ်းပြစေရာ ဟော်တွင်ရှိနေသော စောင်းဆရာကြီး ဣန္ဒာဒေဝ မောင်မောင်ကြီးက “ဆရာညိန်း စောင်းတီးနေပုံကို အံ့ဩမဆုံးဖြစ်ပြီး ပုလဲသံစဉ် တီးစွမ်းသူအနေနှင့် မိမိ၏တစ်သက်တွင် မတွေ့ဘူးသေးကြောင်း တအံ့တဩ ချီးကျူးခဲ့ကြောင်း ဒေါ်စောမြအေးကြည်ထံမှ ကြားသိရသည်။
ဆရာညိန်းသည် ရသမျှ ဂီတပညာကို ယူတတ်သကဲ့သို့ ရှိသမျှ ဂီတပညာကို ပေးတတ်သူဖြစ်သည်။
ဂီတဝိသောဓနီ ကျမ်းဖြစ်မြောက်ရေးအတွက် စောင်းဆရာကြီး မာမူမောင်မောင်လတ်ကို များစွာအထောက် အကူပြုခဲ့သည်ဟု သိရသည်။
တေးဂီတအနုပညာလောကတွင် ကျင်လည်နေသော ဆရာညိန်းသည် စန္ဒရား ဆရာကြီး ဦးနု၏နှမ မအုန်းပွင့်ကို နီးနီး ကပ်ကပ် စောင်းပညာ သင်ကြားပေးရင်း မအုန်းပွင့်နှင့် အကြောင်းပါသည်။
သားသမီး မထွန်းကားသဖြင့် ဦးနု၏ အငယ်ဆုံးသား နို့စို့အရွယ်ကလေးကို ချစ်ခင်တွယ်တာပြီး သားရင်းပမာ မွေးစားသည်။
ကလေးသည် ငယ်စဉ်က အေးလွန်းလှသောကြောင့် မောင်အေးဟု ဆရာညိန်းကိုယ်တိုင်က အမည်ပေးခဲ့သည်ဟု (မိုးသောက်ကြယ်မဂ္ဂဇင်း) တွင် ပခုက္ကူ ဦးဘတင်က တင်ပြထားသည်။
စွယ်စုံကျမ်းလာ အလင်္ကာကျော်စွာ ရွှေပြည်အေး အတ္ထုပတ္တိတွင် – “ရွှေပြည်အေးကို မွေးကင်းစကပင် ရန်ကုန်အနောက်ပိုင်း ၄ လမ်းနေ ဦးနု၏ယောက်ဖနှင့် နှမဖြစ်သူ ဦးအောင်ဖြိုး ဒေါ်ခင်တို့က ဖခင်၏ နေ့နံနှင့်မသင့်ဎ ခေါ်ယူမွေးစားခဲ့သည်။
ရွှေပြည်အေး၏ မွေးစားဖခင် ဦးအောင်ဖြိုးအိမ်၌ ဦးအောင်ဖြိုး၏ နှမဖြစ်သူ ဒေါ်အုန်းပွင့်၏ခင်ပွန်း ဘိလပ်ပြန် စောင်းဆရာညိမ်း တို့လည်း အတူတကွနေထိုင်ကြရာ ရွှေပြည်အေးမှာ ငယ်စဉ်ကပင် ဂီတ အနုပညာနှင့် ပွန်းတီးခဲ့ရသည်။
ငယ်စဉ် ၆ နှစ်သား အရွယ်ကပင် အကအခုန်ဝါသနာထုံသဖြင့် အဆိုရခက်သော ဖိုးစိန်နှင့်အောင်ဗလ တို့၏ သီချင်းများကို မထစ်မငေါ့ သီဆိုနိုင်လေသည်။
ကိုးနှစ်သားအရွယ် မင်းပွဲစိုးပွဲများ၌ စောင်းဆရာညိမ်း၊ စန္ဒရား ဦးဘလတ်၊ ဦးသာဒင်စသည့် ဂီတပညာရှင်ကြီးများ သီဆို တီးမှုတ်သော တူရိယာဝိုင်းတွင် သီချင်းကြီး သီချင်းခန့်များကို ပိုင်ပိုင်နိုင်နိုင် သီဆိုနိုင်သဖြင့် ကလေးအဆိုတော် တင်မောင်အေး အမည်ဖြင့် လူသိများခဲ့သည်။
ရွှေပြည်အေးသည် စောင်းဆရာညိမ်း၊ တယောဘရီ၊ ရကန်ဦးတင်စသည့် ပညာရှင်များထံမှ တွေ့မြင် မှတ်သား သင်ကြားရာ ၁၀ နှစ်သား အရွယ်မှာပင် တယောထိုးကောင်းစွာ တတ်ကျွမ်းခဲ့သည်။
၁၃ နှစ်သားတွင် မွေးစားဖခင်မိခင်များ ကွယ်လွန်သွားသော်လည်း စောင်းဆရာညိန်းနှင့် ဇနီးတို့က သား အဖြစ်ဆက်လက် မွေးစားသည်။
ဆရာညိန်းသည် မြန်မာ့ တူရိယာ ဂီတပညာရှင်များကို ချီးမြဩင့်အားပေးနေသော သီပေါ စော်ဘွားကြီး ဆာစော ချယ်ထံသို့ သွားရောက်သည့်အခါ သား တပည့်ရွှေပြည်အေးကို ခေါ်ဆောင်သွား၍ စော်ဘွားကတော် ဒေါ်စောမြအေးကြည်ထံတွင် သီချင်းကြီး၊ သီချင်းခန့်၊ ကြိုးသီချင်းများကို သင်ကြားစေခဲ့သည်။
ရွှေပြည်အေးအား ငယ်စဉ်ကပင် မိဘများက စိန်ဂျွန်း အထက်တန်းကျောင်း၌ အပ်နှံပညာသင်ကြားပေးသော် လည်း အဋ္ဌမတန်းအထိသာ ပညာသင်ကြားခဲ့ပြီး ဂီတနယ်တွင်သာ ပျော်မွေ့ခဲ့သည်” ဟု ဖော်ပြပါရှိသည်။
ဦးဘတင်အဆိုအရ ဆရာညိန်း၏ဇနီးသည် ဦးနု၏နှမ ဒေါ်အုန်းဖြစ်ပြီး ဆရာညိန်းသည် ရွှေပြည်အေးကို မွေးစကပင် မွေးစားသည် ဟူ၍ ဖြစ်သည်။
စွယ်စုံကျမ်းလာ ရွှေပြည်အေး အတ္ထုပတ္တိ အရ ဆရာညိန်း၏ ဇနီးမှာ ဦးနု၏ ယောက်ဖဖြစ်သူဦးအောင်ဖြိုး၏နှမ ဒေါ်အုန်းပွင့်ဖြစ်ပြီး ရွှေပြည်အေး ၁၃ နှစ်သားအရွယ် မူလမွေးစားမိဘများ ကွယ်လွန်ချိန်မှ ဆရာညိန်းနှင့် ဇနီးတို့က သားအဖြစ် ဆက်လက်မွေးစားသည်ဟူ၍ ဖြစ်သည်။
စာပေဗိမာန်ထုတ် မြန်မာ့စောင်း ဒုတိယတွဲတွင် ဖော်ပြထားချက်များနှင့် လုံးဝကွဲလွဲပါသည်။
ဆရာညိန်းသည် အားလပ်သည့် အချိန်များတွင် အနားမနေဘဲ မြန်မာ သမားတော်ကြီးများထံ မြန်မာ့ ဗိန္နောဆေးပညာကို ဆည်းပူးသည်။
မြန်မာ့ဆေးကျမ်းများဖြစ်သော နရသုခိ၊ နရမာလာ၊ နရတန်ဆောင် စသော ဆေးပညာကို ကျွမ်းသည်။
ရောဂါများကို ပိုင်နိုင်စွာကုသနိုင်သဖြင့် ဝေဒနာရှင်များက ဆရာညိန်းကို အားထားယုံကြည်ကြသည်။
ပဉ္စမမြောက် ဂျော့ဘုရင် နန်းတက်ပွဲကျင်းပသည့် ၁၉၁၀ ခုနှစ်တွင် အသုံးတော်ခံရန် အင်ပါယာတစ်ဝန်းရှိ ဂီတအနုပညာ သည်များအား ဖိတ်ကြားသည်။
ဤတွင် မြန်မာ့ယဉ်ကျေးမှု ဂီတအနုပညာသည် ဆရာညိန်းလိုက် ပါရသည်။
(အင်္ဂလန်နိုင်ငံ)တွင် ဆရာညိန်းက မြန်မာ့စောင်းကို လက်စွမ်းပြ တီးခတ်ရာ အတိုင်းတိုင်း အပြည်ပြည်က လာရောက်လာသူ အပေါင်းက အထူးချီးကျူး ဩဘာပေးကြသည်။
ထိုပွဲတွင် ဆရာညိန်းသည် မြန်မာ့ဓလေ့ ထုံးစံအတိုင်း ခေါင်းပေါင်းဆံစ ဖော်ပေါင်းသည်။
မြန်မာ့ဝတ်စား တန်ဆာ ရင်ဖုံးအကျီနှင့် တောင်ရှည် ပုဆိုးကို သပ်ရပ်စွာ ဆင်မြန်းသည်။
နိုင်ငံခြားပရိသတ် အပေါင်းက တအံ့တဩ ကြည့်ရှုကြသည်။
ဆရာ့ပုံတူ ပန်းချီလာဆွဲသူတို့ များလှသဖြင့် ပုံဆွဲချိန်တစ်ခု သတ်မှတ်ပေးရသည်။
နိုင်ငံရပ်ခြားတွင် ဆရာညိန်းသည် မန္တလေးမြို့က ဦးဘ ဒေါ်မေတို့၏ သားကြီး၊ အင်္ဂလန်သို့ ပညာတော်သင် ရောက်နေသူ တူတော်မောင် ကိုဆက်၏ မိတ်ဆက်ပေးမှုဖြင့် စကော့လူမျိုး ဆရာဝန်တစ်ဦး၏ သမီးလေး နှင့်ဆုံသည်။
ကိုဆက်သည် နောင်အခါ ဆေးပါရဂူကြီး ဖြစ်လာသည်။
မိခင်ဒေါ်မေသည် ဆရာညိန်း၏ အစ်မတော်သည်။
စကော့ ဆရာဝန် သမီးလေးသည်သွေးလေ ချောက်ချားပြီး စိတ္တဇပမာ ခံစားနေရသည့် ဝေဒနာသည် ဖြစ်သည်။
ဆရာညိန်းက မြန်မာ့နည်း မြန်မာ့ဟန်ဖြင့် သွေးလေ၊ သလိပ် သည်းခြေစသည်ဖြင့် ခွဲခြားပြီး ဆေးတိုက်ကျွေးသည်။
ဆရာသည် စိတ်ပညာဖြင့် ရောဂါကိုကုသရာ၌ တူရိယာနှင့် ကုသည့်နည်းကို အထူး ယုံကြည်သည်။
မိမိစောင်းကို သာယာနာပျော်ဖွယ် တီးခတ်ပြသည်။
ဝေဒနာရှင်သည် စောင်းသံတွင် စိတ်ညွတ်နူးပြီး ရောဂါ တဖြည်းဖြည်း ပျောက်ကင်းသွားသည်။
ဤသတင်းကို ကြားရသူအပေါင်းက တအံ့တဩ ဖြစ်ကုန်ကြရသည်။
နောက်ထပ်လည်း အလားတူ ဝေဒနာရှင်နှစ်ဦးကို ဆက်လက် ကုသအောင်မြင်သည်။
အံ့ဩဖွယ် မြန်မာ့ကုထုံးကို ချီးကျူး သည့်အနဖြေင့် ဆရာဝန်ကြီးများအသင်းက ဆရာညိန်းအား Mental Specialist စိတ်ပညာ အထူးကုဘွဲ့ ချီးမြှင့်သည်။
ဆရာကြီးထံ ပညာသင်ကြား ဆည်းပူးခဲ့ကြသူများတွင် ပြည်မြို့ နဝင်းရပ် တူရိယာဆရာကြီး ဦးမောင်လေး ဂီတာ ဦးစိန်းမောင်၊ အလင်္ကာကျော်စွာ ရွှေပြည်အေး၊ ဒေါ်အေးမိ၊ သင်္ချာပါမောက္ခ ဦးအောင်လှ၏ ဇနီး ဒေါ်မေသန်းစသည့် မြန်မာအနုပညာ မြတ်နိုးသူများ ပါဝင်သည်။
ဆရာညိန်းသည် ဇနီးသည် ကွယ်လွန်သော် နောက်ထပ် မွေးစားသားတစ်ဦးဖြစ်သည့် တူဝမ်းကွဲတော်သူ ဗလညိမ်းနှင့်အတူ ရန်ကုန်၊ ကျောက်မြောင်းရပ်တွင် နေထိုင်သည်။
မြန်မာ့တိုင်းရင်းဆေး ပညာဖြင့် ဝေဒနာသည်များအား စေတနာဖြင့် ဆေးကုသပေး သည်။
ဗလညိမ်းသည် စောင်းတီးသာမက အဆိုအကတွင်လည်း အလွန်တော်သည်။
စောင်းတီးရာတွင် ဆရာ့နည်းတူ (စောင်းအခေါ်) လက်ညှိကောင်းသူဖြစ်သည်ဟု သိရသည်။
ထိုစဉ် ကိုလံဘီယာဓာတ်ပြား ကုမ္မဏီက ဆက်သွယ်လာသဖြင့် ပရိသတ်အများ ကြိုက်နှစ်သက်ကြသည့် ပုလဲပေါက်ပါသည့် သီချင်းများကို တီး၍ ဓာတ်ပြားသွင်းပေးခဲ့သည်။
ဆရာညိန်း ဝင်ငွေကောင်းခဲ့သည်ဟု သိရသည်။
ဆရာညိန်းသည် မြန်မာ့တူရိယာ ရိုးရာမပျက်ရန် ပန်တျာမူမှန် ညှိနှိုင်းရေးအဖွဲ့ဝင်အဖြစ် ဂီတမူမှန် ထုတ်လုပ်ရေးလုပ်ငန်းကို ဆောင်ရွက်သဖြင့် အလင်္ကာကျော်စွာဘွဲ့ကို ချီးမြှင့်ခြင်းခံရသည်။
ဆရာညိန်းသည် အသက် ၈၀ ကျော်အရွယ်ရောက် သော်လည်း မျက်စိကောင်းသည်။
(မျက်မှန်မပါဘဲ) စာကိုဖတ်နိုင်သည်။
သွားခိုင်ခံ့သည်။
ကွမ်းသီးကို ညက်အောင်ဝါးနိုင်သည်။
သက်လုံကောင်းသည်။
ခရီးရှည် လမ်းလျှောက်နိုင်သည်။
ဆံပင်အနည်းငယ်ဖြူ သည်မှအပ ကျန်းမာရေး ကောင်းသဖြင့် သမားတော်ကြီး ပီသသည်ဟု ဆိုကြသည်။
ဆရာညိန်းတွင် ဒေါ်ရီနှင့် ဒေါ်ရန်ဟူ၍ မွေးချင်းနှစ်ဦးရှိသည်။
ဒေါ်ရီ၏သမီး မအမာစီနှင့် ဒေါ်ရီ၏သား မဂိုလမ်းယူနီဗာဆယ် ကုမ္ပဏီပိုင်ရှင် ကိုခင်ထွန်းတို့က အိုမင်းပြီဖြစ်သော ဆရာညိန်းအား မိမိတို့ စောင့်ရှောက်လို သဖြင့် မိမိတို့နှင့်အတူ လိုက်နေရန်ခေါ်ဖူး သည်။
ဆရာညိန်းက တပည့်တပန်းများနှင့် နေရသည်က မိမိဘဝ အေးချမ်းကြောင်း၊ ချမ်းသာကြောင်းဖြင့် ငြင်းဆန်ခဲ့သည်။
ဤတွင် တူမဖြစ်သူက ဆရာညိန်း အလ္လာဟ်အမိန့်ခံလျှင် ကြုံတွေ့နိုင်မည့် ဘာသာရေး အခက်အခဲကို အရဲစွန့်ကာထောက်ပြ ပြောဆိုသည်။
ဆရာညိန်းကမိမိတွင် ယုံကြည်ချက်အပြည့်အဝရှိသည်။
နမာဇ်ဝတ်ပြုသည်။
ရိုဇာဥပုသ်သီလ စောင့်ထိန်းသည်။
တစဗီ စိပ်ပုတီးနှင့် တရားဘာဝနာပွားနေသည်။
မိမိအကြောင်းမသိ၍ စိုးရိမ်နကြေသည်။
မိမိသည် မွတ်စလင်ပီသသူ တစ်ဦးဖြစ်ကြောင်း မှတ်သားပါဟု တပည့်များ ရှေ့မှောက်တွင် စိတ်အားထက်သန်စွာ ပြောဆိုခဲ့ကြောင်းသိရသည်။